CELEX: 32011D0403
Language: lv
Date: 2011-07-07 00:00:00
Title: 2011/403/ES: Komisijas Īstenošanas lēmums ( 2011. gada 7. jūlijs ), ar ko groza Lēmuma 2010/221/ES II un III pielikumu attiecībā uz Lielbritānijas bakteriālās nieru slimības izkaušanas programmas anulēšanu un austeru herpesvīrusa 1 μνar pārraudzības programmas Gērnsijai apstiprināšanu (izziņots ar dokumenta numuru C(2011) 4770)  Dokuments attiecas uz EEZ

8.7.2011   
            
            
               LV
            
            
               Eiropas Savienības Oficiālais Vēstnesis
            
            
               L 180/47
            
         KOMISIJAS ĪSTENOŠANAS LĒMUMS
   (2011. gada 7. jūlijs),
   ar ko groza Lēmuma 2010/221/ES II un III pielikumu attiecībā uz Lielbritānijas bakteriālās nieru slimības izkaušanas programmas anulēšanu un austeru herpesvīrusa 1 μνar pārraudzības programmas Gērnsijai apstiprināšanu
   (izziņots ar dokumenta numuru C(2011) 4770)
   (Dokuments attiecas uz EEZ)
   (2011/403/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
   tā kā:
   
               (1)
            
            
               Ar Komisijas 2010. gada 15. aprīļa Lēmumu 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK (2) 43. pantu, konkrētām dalībvalstīm atļauts piemērot tirgū laišanas un importa ierobežojumus minēto dzīvnieku sūtījumiem, lai nepieļautu konkrētu slimību ievešanu to teritorijā, ja dalībvalstis ir pierādījušas, ka to teritorija vai teritorijas konkrētas norobežotas zonas ir attiecīgo slimību neskartas, vai tās ir sagatavojušas izskaušanas programmu, lai iegūtu šādu statusu.
            
         
               (2)
            
            
               Lēmuma 2010/221/ES II pielikumā Lielbritānijas teritorija norādīta kā Apvienotās Karalistes zona, kurā ir apstiprināta bakteriālās nieru slimības (BKD) izskaušanas programma.
            
         
               (3)
            
            
               Apvienotā Karaliste ir norādījusi, ka tā plāno atcelt izskaušanas programmu. Pēc tādu pasākumu paplašinātas atkārtotas vērtēšanas, kurus attiecīgā dalībvalsts veic, lai kontrolētu BKD Lielbritānijā, secināja, ka vairs nav lietderīgi piemērot minētajā programmā paredzētos ierobežojumus attiecībā uz konkrētu akvakultūras dzīvnieku sūtījumiem uz Apvienoto Karalisti. Tādēļ Lielbritānija ir jāsvītro no to zonu saraksta, kurās ir apstiprinātas BKD izskaušanas programmas atbilstoši Lēmuma 2010/221/ES II pielikumam.
            
         
               (4)
            
            
               Lēmuma 2010/221/ES III pielikumā šobrīd Lielbritānijas un Ziemeļīrijas teritorijas ir uzskaitītas kā Apvienotās Karalistes zonas, kurās ir apstiprinātas austeru herpesvīrusu (OsHV-1 μνar) pārraudzības programmas. Apvienotā Karaliste šobrīd ir iesniegusi programmu austeru herpesvīrusa (OsHV-1 μνar) pārraudzībai Gērnsijas teritorijā. Pārraudzības programmas mērķis ir uzskatāmi parādīt, ka tās zonas Gērnsijā, kurās OsHV-1 μνar nav konstatēts, ir šā vīrusa neskartas, un nepieļaut tā ievešanu šajās zonās. Attiecīgās pārraudzības programmas saturs atbilst to pārraudzības programmu saturam, kuras jau ir apstiprinātas un uzskaitītas Lēmuma 2010/221/ES III pielikumā.
            
         
               (5)
            
            
               Pēdējo divu gadu laikā Klusā okeāna austeru fermās un izklāšanas zonās Gērnsijā nav konstatēta paaugstināta mirstība. Saskaņā ar Apvienotās Karalistes sniegto informāciju Klusā okeāna austeru audzēšanas uzņēmēji kopš 2010. gada aprīļa piemēro brīvprātīgo aizliegumu pārvietot Klusā okeāna austeres uz Gērnsiju. Minētā informācija liecina par to, ka Gērnsijā nav OsHV-1 μνar. Lai aizsargātu Klusā okeāna austeru veselības stāvokli minētajā teritorijā, būtu jāapstiprina pārvietošanas ierobežojumi.
            
         
               (6)
            
            
               Tāpēc būtu jāapstiprina pārraudzības programma Gērnsijai un Gērnsija būtu jāiekļauj Lēmuma 2010/221/ES III pielikumā esošajā sarakstā.
            
         
               (7)
            
            
               Tāpēc attiecīgi būtu jāgroza Lēmums 2010/221/ES.
            
         
               (8)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2010/221/EK II un III pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2011. gada 7. jūlijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 328, 24.11.2006., 14. lpp.
   
      (2)  OV L 98, 20.4.2010., 7. lpp.
   
      PIELIKUMS
      “
            II PIELIKUMS
            
               Dalībvalstis un to teritorijas daļas, kurās ir konkrētu akvakultūras dzīvnieku slimību izskaušanas programmas un kuras ir apstiprinātas, lai veiktu valsts pasākumus šo slimību kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        Tās zonas ģeogrāfiskās robežas, kurā ir apstiprināti valsts pasākumi
                     
                  
                        Bakteriālā nieru slimība (BKD)
                     
                     
                        Somija
                     
                     
                        FI
                     
                     
                        Teritorijas kontinentālās daļas
                     
                  
                        Zviedrija
                     
                     
                        SE
                     
                     
                        Teritorijas kontinentālās daļas
                     
                  
                        Infekciozā aizkuņģa dziedzera nekroze (IPN)
                     
                     
                        Zviedrija
                     
                     
                        SE
                     
                     
                        Teritorijas piekrastes daļas
                     
                  
         
            III PIELIKUMS
            
               Dalībvalstis un to zonas, kurām ir noteiktas austeru herpesvīrusa 1 μνar (OsHV-1 μνar) pārraudzības programmas un kuras ir apstiprinātas, lai veiktu valsts pasākumus šīs slimības kontrolei saskaņā ar Direktīvas 2006/88/EK 43. panta 2. punktu
            
            
                        Slimība
                     
                     
                        Dalībvalsts
                     
                     
                        Kods
                     
                     
                        To zonu ģeogrāfiskās robežas, kurās ir apstiprināti valsts pasākumi (dalībvalstis, zonas un iecirkņi)
                     
                  
                        Austeru herpesvīruss 1 μνar (OsHV-1 μνar)
                     
                     
                        Īrija
                     
                     
                        IE
                     
                     
                        1. iecirknis: Sheephaven Bay un Gweedore Bay
                        2. iecirknis: Gweebara Bay
                        3. iecirknis: Drumcliff Bay, Killala Bay, Broadhaven Bay un Blacksod Bay
                        4. iecirknis: Ballinakill Bay un Streamstown Bay
                        5. iecirknis: Bertraghboy Bay un Galway Bay
                        6. iecirknis: Šenonas upes grīva un Poulnasharry Bay, Askeaton Bay un Ballylongford Bay
                        7. iecirknis: Kenmare Bay
                        8. iecirknis: Dunmanus Bay
                        9. iecirknis: Kinsale Bay un Oysterhaven Bay
                     
                  
                        Apvienotā Karaliste
                     
                     
                        UK
                     
                     
                        Visa Apvienotās Karalistes teritorija, izņemot Whitestable Bay Kentā
                        Visa Ziemeļīrijas teritorija, izņemot Killough Bay, Lough Foyle un Carlington Lough
                        
                        Gērnsijas teritorija
                     
                  ”